লক্ষ করলে দেখা যাবে, নীরেন্দ্রনাথের অনেক কবিতাই narrative-এর চেহারা নিয়েছে। আদ্যন্ত গল্প বলার ভঙ্গি হয়ে উঠেছে প্রধান। এ-ধরনের কবিতার যাত্রা সংকীর্ণ প্রাচীরের পিচ্ছিল পথ বেয়ে। ব্যালান্স রাখতে পারলে সাফল্য আকাশচুম্বী। আর রাখতে না পারলে? প্রপাত ধরণিতলে! আশ্চর্যের বিষয়, অধিকাংশ ক্ষেত্রে নীরেন্দ্রনাথ ব্যালান্স রাখতে পেরেছেন। ফলে এসেছে অলোকসামান্য সাফল্য এবং তা এসেছে বাক্যের মোচড়ে, ধ্বনি স্পন্দের স্বতঃস্ফূর্ততায়, অনুভবের আন্তরিকতার উৎসবে। যেমন ‘অমল কান্তি’, ‘উলঙ্গ রাজা’, ‘সূর্যাসেত্মর পর্ব’ ইত্যাদি।